John Li Xiting

John Li Xiting (1910–1989) var en katolsk biskop av Chengdu i Sichuan i Kina, bispeviet uten pavelig mandat.
Liv og virke
Prest
Li Xiting ble presteviet i 1940-årene. Han hadde gode forbindelser med det kinesiske kommunistpartiet før grunnleggelsen av Folkerepublikken Kina. På 1950-tallet utvidet tre-selvsbevegelsen, ledet av det kinesiske kommunistpartiet, seg til katolisismen, og det var oppfordringer til at kinesiske katolikker skulle bryte fullstendig med Den hellige stol (Vatikanet) og ikke akseptere pavelige utnevnelser av biskoper i henhold til katolsk kirkes lov, men å «velge og vigsle» biskoper selv. Midt i slike oppfordringer ble Li Xiting nominert som biskop på representasjonsmøtet for det katolske bispedømmet Chengdu i desember 1957.
Biskop av Chengdu
Han ble bispeviet 6. juli 1958 av biskop Wang Wencheng av Nanchong, som var blitt utnevnt av pave Pius XI i 1929. Biskop Wang hadde selv hadde gode forbindelser med det kinesiske kommunistparti. Medkonsekrantene var biskop Matthias Duan Yinmin (Duan In-min) av Wanxian, og biskop Paul Ten Gan-lin (Deng Ji-zhou) av  Leshan. 

Biskop John Li Xiting var den første «selvvalgte og selvvigslede» biskopen i Kina. Fordi ordinasjonen ikke ble godkjent av Den hellige stol, var det en ulovlig innvielse i henhold til katolsk kirkelov.

På grunn av sitt høye kunnskapsnivå i latin, underviste Li Xiting i latin som gjesteprofessor ved Universitetet i Sichuan, Sichuan medisinske kollegium og Chengdu universitet for tradisjonell kinesisk medisin. Han fungerte senere som formann for Sichuan katolske forening og Chengdu katolske patriotiske forening.

Han var én gang, den 7. april 1962, selv hovedkonsekrator ved en bispevielse uten pavelig mandat, av fader Fan Daojiang, som etter biskop Wangs død ble biskop av Nanchong 1963-1987.

Biskop Li ble rektor for presteseminaret i Chengdu da det gjenåpnet i 1984. Han hadde vært syk i mange år, og trakk seg fra styret der i 1986.  Han døde 28. mai 1989.

 Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Kardinal Pietro La Fontaine (1860-1935) *1906
 Kardinal Celso Benigno Luigi Costantini (1976-1958) *1921
 Biskop Paul Wang Wencheng (1881-1961) *1930
 Biskop John Li Xiting (1910-1989) *catholic-hierarchy.org lixt lest 13. juni 2025

 Referanser 

Kategori:Personer fra Sichuan
Kategori:Kinesiske katolske biskoper
Kategori:Linjen Rebiba
Kategori:Fødsler i 1910
Kategori:Dødsfall i 1989